Francisco Pérez de los Cobos

Francisco Pérez de los Cobos (Yecla, Murtzia, 1962ko urtarrilaren 2a) Espainiako legelari eta unibertsitate katedraduna da. Complutense Unibertsitateko lan zuzenbideko katedraduna da, postu bat du bertan, eta Auzitegi Konstituzionaleko presidente aritu zen. Kataluniako prozesu subiranistaren kontra, Auzitegi Konstituzionaleko jardunean nabarmendu zen. Diego Pérez de los Cobos Guardia Zibileko burua du anaia.

2017. urte horretan plazaratutako informazioaren arabera, postu horretan 100.000 euro irabazten zituen urtero. Espainiako Alderdi Popularrak bultzatu zuen Auzitegi Konstituzionalera 2013ko martxoan, eta alderdi horretako kidea zen bertara sartu zenean. Inpartzialtasun eza leporatuta, izendapen horrek kritikak jaso zituen, tartean zirela Kataluniako auziari buruz hartuko ziren erabakiak.

Gainera, une horretan, Labour Prospectives SL sozietateko administratzaile bakarra zen, postu hori bere jarduera profesionalarekin bateraezina izan arren. 2018ko urtarrilaren 21ean, Europako Giza Eskubideen Auzitegiko bere espainiar hautagaitza erabat errefusatua izan zen epaimahaiaren aurrean, aukerako 10 bototik bat ere eskuratu ez zuenean, nahitaezko frantses eta ingeles hizkuntzak ezagutzen ez zituelako.

Erreferentziak

Kanpo estekak 

Murtziarrak
Espainiako legelariak
Espainiako epaileak